Veronica Ogechi Nnaji (onye amuru n' ubochi iri n'onwa Jenuarị 1940) bu onye nọọsụ na onye ndọrọndọrọ ọchịchị Naijiria. Na 1979 ọ bụ otu n'ime ìgwè mbụ nke ụmụ nwanyị atọ ndị were oche ha na Ụlọ Nnọchiteanya . A mụrụ Nnaji na Umuaka n'ọnwa Jenụwarị 1940, otu n'ime ụmụ asaa onye ọrụ ugbo bụ Therea Ezendu na onye na-azụ ahịa Mathias Ezendu mụrụ. Ọ gụrụ akwụkwọ na Holy Rosary School n'etiti afọ 1948 na 1955, emesia ọ zụrụ ọzụzụ dịka onye nọọsụ na ụlọ ọgwụ Our Lady of Lourdes dị na Ihiala site n'afo 1956 ruo 1960. Ọ gara ụlọ akwụkwọ nke ịdị ọcha na Aba ma gakwa Health Center dị na Nsukka, ọ tozuru oke dịka nọọsụ na 1963. O mechara rụọ ọrụ na Amaigbo Joint Hospital dị na Nkwerre n'etiti 1963 na 1965, mgbe nke ahụ gasịrị ọ rụrụ ọrụ n'ụlọ ụmụaka na-enweghị nne na nna na Okwelle ruo 1970. Ọ lụrụ di n'afọ 1965 ma mụọ ụmụ ise. N'afọ 1974, ọ ghọrọ onye nwe ụlọ ebe a na-amụ nwa.